paragraph_text: Najveću ultimate fight pobjedu, Gonzaga je ostvario 21. travnja 2007. pobijedivši legendarnog hrvatskog borca Mirka "Cro Cop" Filipovića njegovim "oružjem" - visokim high kickom u glavu. Tom pobjedom osigurao si je borbu za naslov prvaka u superteškoj kategoriji protiv Randyja Couturea. Međutim, Gonzaga nije iskoristio priliku, te je izgubio tehničkim nokautom (udarci).